Gan (Sínu)

Gan () je neobývaný ostrov na atole Sínu na Maldivách. Nachádza sa na ňom letisko postavené v roku 1942 (prvé na Maldivách).

Ostrov Gan s rozlohou 2.2561 km2 je druhý najväčší ostrov atolu po Hitadú. Gan bol obývaný už od staroveku, no jeho obyvatelia boli presunutí na susedné ostrovy potom ako tu bola postavená námorná a letecká základňa Veľkej Británie. Na ostrove sa predtým nachádzali veľké obrábané polia sladkých zemiakov, manioku a kokosových paliem. Pôvod názvu Gan pochádza zo Sanskritského slova „Grama“, čo znamená dedina.

Na Gane sa dnes nachádzajú hotely pre turistov a je spojený hrádzami so susednými ostrovmi Fédú, Maradú a Hitadú.

 Archeológia 
V roku 1922 navštívil ostrov H. C. P. Bell a skúmal staroveké budhistické ruiny. Tie pozostávali zo základov chrámu (vihara) a z vyvýšeniny, čo bola kedysi stúpa. Ruiny na Gane boli zvyšky najjužnejšej budhistickej oblasti Maldív. Základy a vyvýšenina zanikli, keď na ostrove v roku 1942 postavili letisko.

 Referencie 
 H.C.P. Bell, The Maldive Islands; Monograph on the History, Archaeology and Epigraphy. Reprint Colombo 1940. Council for Linguistic and Historical Research. Male’ 1989 
 Xavier Romero-Frias, The Maldive Islanders, A Study of the Popular Culture of an Ancient Ocean Kingdom. 1999, ISBN 84-7254-801-5 

Kategória:Ostrovy atolu Sínu